|  |
| --- |
| **ADRODDIAD BLYNYDDOL Y LLYWODRAETHWYR**  **I'R RHIENI**  **Ar gyfer y flwyddyn ysgol Medi 2018 i Orffennaf 2019**    **Beth mae Llywodraethwyr yn ei wneud**  **Mae Cyrff Llywodraethu ysgolion yn chwarae rôl allweddol wrth wella safonau o fewn yr ysgol.**     * **Mae ganddynt dyletswydd i hyrwyddo cyflawniad addysgol o'r safonau uchaf.** * **Maent yn sefydlu fframwaith strategol ar gyfer yr ysgol.** * **Maent yn adolygu'r cynnydd a wnaed yn rheolaidd.**   **(Llywodraethwyr Cymru)** |

Trefeglwys

Caersws

Powys

SY17 5PH

Ffôn / Tel: 01686 430644

[swyddfa@dyffryntrannon.powys.sch.uk](mailto:swyddfa@dyffryntrannon.powys.sch.uk)

[www.dyffryntrannon.powys.sch.uk](http://www.dyffryntrannon.powys.sch.uk/)

**Pennaeth / Headteacher**

Mrs Caroline Harries

“Pethau bach, pob peth o bwys, yma yn Nhrefeglwys.”

**Ionawr2020**

**Annwyl Rieni/Gofalwyr**

Mae'n bleser gennyf gyflwyno adroddiad blynyddol 2018 – 2019 llywodraethwyr i rieni.

Mae corff llywodraethol Ysgol Dyffryn Trannon wedi penderfynu, yn unol ag adran 94 o Ddeddf Safonau a Threfniadaeth Ysgolion (Cymru) 2013, y dylid dosbarthu adroddiad cryno i rieni. Bydd cyfarfodydd rhwng rhieni a llywodraethwyr yn cael eu cynnal pan fydd rhieni yn deisebu ar gyfer cyfarfod neu os yw'r corff llywodraethu yn teimlo bod angen galw cyfarfod i drafod mater penodol. Mae canllawiau i rieni ynghylch y broses o ddeisebu am gyfarfod ar gael o'r ysgol.

Yn gyntaf, hoffwn ddechrau drwy ddweud gyda balchder mawr bod disgyblion hyfryd gennym yn ein hysgol. Mae ymwelwyr â'r ysgol a'r cyhoedd wedi dweud lawer gwaith (adeg teithiau ysgol/digwyddiadau chwaraeon/yr Urdd ac ati) am ymddygiad a moesau arbennig ein disgyblion.

Mae'r gefnogaeth a ddangoswyd gan gyfeillion yr ysgol wedi bod yn ardderchog fel erioed, a hoffwn ddiolch iddynt am y £400 tuag at dripiau'r haf.

Hoffwn achub ar y cyfle hwn i ddiolch i'm cydweithwyr ar y corff llywodraethu am eu cefnogaeth a'u hymrwymiad yn eu dyletswyddau fel llywodraethwyr, ac i ddiolch yn bersonol i holl staff, disgyblion, rhieni a chyfeillion Ysgol Dyffryn Trannon.

**Yn gywir**

**Adrian Thomas**

**Cadeirydd y Llywodraethwyr**

**Ysgol Dyffryn Trannon**

**AELODAETH BRESENNOL Y CORFF LLYWODRAETHOL**

|  |  |  |  |  |
| --- | --- | --- | --- | --- |
| **MATH O LYWODRAETHWR** | **ENW’R LLYWODRAETHWR** | **PENODWYD** | **DIWEDD Y PENODIAD** | **SWYDD** |
| **Pennaeth** | Caroline Harries |  |  |  |
| **Awdurdod Lleol** | Phyl Davies | 01.02.2020 | 01.02.2024 |  |
| **Awdurdod Lleol** | Iwan Owen | 01.02.2019 | 01.02.2023 |  |
| **Awdurdod Llai** | Nick Bennett | 01.09.2019 | 01.09.2023 |  |
| **Cymuned** | Tirion Jones | 01.09.2019 | 01.09.2023 |  |
| **Cymuned** | Eifion Evans | 01.02.2020 | 01.02.2024 |  |
| **Rhiant** | Adrian Thomas | 01.11.2018 | 01.11.2022 | **Cadeirydd**  **(2019 - 2020)** |
| **Rhiant** | David Gethin | 10.02.2016 | 10.02.2020 |  |
| **Rhiant** | Julia Toy | 14.12.2017 | 14.12.2021 | **Is-gadeirydd**  **(2019 - 2020))** |
| **Staff Dysgu** | Beth Jones | 28.11.2017 | 28.11.2021 |  |
| **Staff sydd ddim yn Dysgu** | Myra Williams | 28.11.2017 | 28.11.2021 |  |
| **Clerc y Llywodraethwyr** | Shirley Owen | 01.11.2016 |  | **Cysylltu trwy’r ysgol** |

Pedair blynedd yw tymor y swydd. Bydd etholiad ar gyfer rhiant-lywodraethwyr yn digwydd ym mis Chwefror 2020.

**Mae prosbectws yr ysgol yn cael ei ddiweddaru ar hyn o bryd.**

**Mae adroddiad blynyddol y llywodraethwyr i'r rhieni yn un ffordd y mae llywodraethwyr yn ei defnyddio i hysbysu rhieni am yr ysgol y mae eu plentyn yn ei mynychu.**

Yr oedd Deddf Safonau a Threfniadaeth Ysgolion (Cymru) 2013 (y Ddeddf) yn dileu'r gofyniad ar gyrff llywodraethol ysgolion i gynnal cyfarfod blynyddol gyda rhieni. Yn lle hynny, cyflwynwyd trefniadau newydd i alluogi rhieni i ofyn am hyd at dri chyfarfod mewn unrhyw flwyddyn ysgol gyda chorff llywodraethu, ar faterion sydd o bwys iddynt hwy. Os yw rhieni'n dymuno defnyddio eu hawliau o dan y Ddeddf i gynnal cyfarfod, bydd angen bodloni pedwar amod:

**1. Bydd angen i rieni godi deiseb i gefnogi cynnal cyfarfod.**

Mae rhieni o leiaf 10% o ddisgyblion cofrestredig yr ysgol. Os yw’n ddeiseb bapur, yna rhaid rhoi llofnod ysgrifenedig yn ogystal ag enw a dosbarth pob plentyn sy'n ddisgybl cofrestredig yn yr ysgol. Os yw'r ddeiseb electronig, y ' llofnod ' sydd ei angen yw'r enw a deipiwyd gan y rhiant ynghyd ag enw a dosbarth pob plentyn sy'n ddisgybl cofrestredig yn yr ysgol a chyfeiriad e-bost pob rhiant sy'n ' llofnodi'r ' ddeiseb electronig.

Cofrestrwyd 118 o blant fel disgyblion gyda'r ysgol hon ar ddechrau'r flwyddyn academaidd hon. Gellir cael union rifau'r gofrestr ar unrhyw adeg yn ystod y flwyddyn o Swyddfa'r ysgol.

**2. Rhaid galw'r cyfarfod i drafod materion sy'n effeithio ar yr ysgol**

Ni ellir galw'r cyfarfod i drafod materion megis cynnydd disgyblion unigol, neu i wneud cwyn yn erbyn aelod o staff neu gorff llywodraethol yr ysgol.

Dylai'r ddeiseb gynnwys manylion cryno am y mater/materion i'w trafod, a'r rhesymau dros alw'r cyfarfod. Dylid arddangos y wybodaeth hon yn glir ar frig y ddeiseb, gyda llofnodion rhieni oddi tano.

**3. Gellir cynnal uchafswm o dri chyfarfod yn ystod y flwyddyn ysgol**

Mae'r gyfraith yn caniatáu i rieni ddefnyddio eu hawliau i ofyn am hyd at dri chyfarfod gyda chorff llywodraethol ysgol yn ystod y flwyddyn ysgol.

**4. Rhaid bod o leiaf 25 o ddiwrnodau ysgol ar ôl yn y flwyddyn ysgol**

Mae'r gyfraith yn ei gwneud yn amod bod o leiaf 25 o ddiwrnodau ysgol ar ol yn y flwyddyn ysgol pan ddaw'r ddeiseb i law fel y gellir cynnal y cyfarfod. Ystyr "diwrnod ysgol" yw diwrnod pan fo'r ysgol ar agor i ddisgyblion: Nid yw'n cynnwys penwythnosau, gwyliau cyhoeddus, gwyliau ysgol na diwrnodau HMS.

Y cyfeiriad ar gyfer cyflwyno deiseb yn gofyn am gyfarfod gyda chorff llywodraethu'r ysgol hon yw:

Clerc Ysgol Dyffryn Trannon

Ysgol Dyffryn Trannon

Trefeglwys

Caersws

Powys

*SY17 5PH*

Mae rhagor o gyngor ar gael ar wefan Llywodraeth Cymru ynghylch sut y gall rhieni fynd ati i ofyn am gyfarfod gyda chorff llywodraethu: <http://wales.gov.uk>.

**DYDDIADAU TYMOR 2019-2020**

|  |  |  |  |
| --- | --- | --- | --- |
| **Tymor** | **Tymor yn Cychwyn** | **Dyddiadau Hanner Tymor** | **Tymor yn Gorffen** |
| Tymor yr Hydref 2019 | **Dydd Mawrth 3 Medi 2019** -dydd Gwener 25 hydref 2019 | Dydd Llun 28 Hydref – dydd Gwener 1 Tachwedd 2019 | Dydd Mawrth 5 Tachwedd 2019- **dydd Gwener 20 Rhagfyr 2019** |
| Tymor y Gwanwyn 2020 | **Dydd Mawrth 7 Ionawr 2020** -dydd Gwener 14 Chwefror 2020 | Dydd Llun 17 Chwefror 2020-dydd Gwener 21 Chwefror 2020 | Dydd Llun 24 Chwefror 2020- **dydd Gwener 3 Ebrill 2020** |
| Tymr yr Haf 2020 | **Dydd Mawrth 21 Ebrill 2020** -dydd Gwener 22 mai 2020 | Dydd Llun 25 Mai 2020-dydd Gwener 29 Mai 2020 | Dydd Llun 1 Mehefin 2020- **dydd Gwener 17 Gorffennaf 2020** |

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | **Diwrnodau heb Ddisgyblion 2019-2020** | **Dyddiadau Defnyddiol 2019-2020** | | Dydd Llun, 2il o Fedi 2019 | Dydd Gwener y Groglith: Dydd Gwener 10 Ebrill 2020 | | Dydd Llun,4ydd o Dachwedd 2019 | Dydd Llun y Pasg: Dydd Llun 13eg Ebrill 2020 | | Dydd Llun,6ed o Ionawr 2020 | Gŵyl Banc mis Mai: Dydd Gwener 8 Mai 2020 | | Dydd Llun, 20fed o Ebrill 2020 (HMS) | Gŵyl Banc y Gwanwyn: Dydd Llun 25 Mai 2020 | | Dydd Gwener, 26ain Mehefin 2020 (newydd) | Sioe Frenhinol Cymru: Dydd Llun 20fed Gorffennaf 2020-dydd Iau 23ain Gorffennaf 2020 | | Llun, 20fed Gorffennaf 2020 | Nôl i'r ysgol – dydd Mercher 2il o Fedi 2020 | | | |  | |  | |
|  |  |  | |  | |
|  | | |  | |  | |

**ORIAU YSGOL / SCHOOL HOURS**

**Oriau Ysgol / *School Hours***

***08:55 – 10:30: Sesiwn y bore 1***

***10:30 – 10:45 Amser Chwarae***

***10:45 – 11:45 Sesiwn y bore 2 (Blwyddyn 3 & 4 tan 12:00, blwyddyn 5 & 6 tan 12:10)***

***11:45 – 13:00 Amser cinio***

***13:00 – 15:30 Sesiwn y prynhawn (Mae disgyblion bws yn gadael am 15:20, Disgyblion y cyfnod sylfaen 15:25 a disgyblion cyfnod allweddol 2 am 15:30)***

***Cyd-addoli: Dydd Llun, dydd Mawrth, dydd Iau, dydd Gwener 14:45 – 15:00***

***Dydd Mercher 10:15 – 10:30***

**Presenoldeb:**

Mae cofnod presenoldeb disgyblion Ysgol Dyffryn Trannon yn dda iawn. Mae'r tabl isod yn dangos y ffigurau gwirioneddol:

|  |  |  |  |
| --- | --- | --- | --- |
| **Tymor** | **% Presenoldeb** | **% Absenoldeb a Awdurdodwyd** | **% Absenoldeb heb ei Awdurdodi** |
| Tymor yr Hydref 2018 | 95.41% | 4.55% | 0.04% |
| Tymor y Gwanwyn 2019 | 96.76% | 3.22% | 0.01% |
| Tymor yr Haf 2019 | 96.39% | 3.40% | 0.21% |

Presenoldeb disgyblion ar gyfer y flwyddyn oedd 96.13%.

Gofynnwn yn garedig i bob gwyliau gael eu cymryd yn ystod gwyliau ysgol swyddogol. Mae gan rieni ddyletswydd i hysbysu'r ysgol o'r rhesymau dros unrhyw absenoldeb disgybl ar fore'r diwrnod cyntaf o absenoldeb dros y ffôn, e-bost neu gyswllt personol. Y Pennaeth/Pennaeth Gweithredol yw'r unig bersonau a ganiateir i awdurdodi absenoldeb. Os tybir nad yw rheswm dros absenoldeb yn ddigonol, ystyrir bod yr absenoldeb yn un heb ei awdurdodi. Gwneir dyfarniadau ynghylch yr ysgol mewn perthynas â phresenoldeb disgyblion gan arolygwyr Estyn a'r Swyddfa Addysg Leol.

**Y FLWYDDYN I'R CORFF LLYWODRAETHU**

Mae'n rhaid i lywodraethwyr ymgymryd â hyfforddiant rheolaidd er mwyn cefnogi'r ysgol yn effeithiol. Mae’n arfer dda i’r llywodraethwyr i fynychu hyfforddiant diogelu a recriwtio diogel. Yn ystod y flwyddyn 2018-2019, mynychwyd y cyrsiau canlynol:

* Gofyn y cwestiynau cywir
* Diogelu
* Monitro Effeithiol

**ARGYMHELLION ESTYN**

Cafodd Ysgol Dyffryn Trannon ei harolygu ddiwethaf ym mis Ebrill 2013. Rhoddodd Estyn 6 prif argymhelliad i'r ysgol. Dyma werthusiad o'r cynnydd hyd yma.

|  |  |
| --- | --- |
| Argymhelliad | Cynnydd |
| Gwella safonau er mwyn sicrhau bod perfformiad yr ysgol yn cymharu'n fwy ffafriol â pherfformiad ysgolion eraill tebyg | Mae'r ysgol yn parhau i dargedu gwelliant ym mherfformiad y disgyblion mwy abl a dawnus ar ddiwedd y ddau gyfnod allweddol. Mae hyn yn flaenoriaeth yn y cynllun gwella ysgol presennol. |
| Datblygu gallu disgyblion i gymhwyso eu medrau rhifedd yn effeithiol ar draws pob maes dysgu a phynciau | Mae gwella'r ddarpariaeth ar gyfer rhifedd ar draws y cwricwlwm drwy gynllunio tasgau cyfoethog yn effeithiol yn flaenoriaeth allweddol yn y cynllun gwella ysgol presennol. |
| Gwella presenoldeb disgyblion | Data presenoldeb ar gyfer 2018-2019 yw 96.4%. Dengys hyn gynnydd cadarnhaol ar y data ar gyfer y tair blynedd diwethaf. Y chwartel dros dro ar gyfer y data hwn yw'r ail chwartel gyda chynnydd o 1.6 pwynt canran ar y data o 2017-2018.  Mae'r ysgol wedi datblygu strategaethau effeithiol i wella a monitro presenoldeb. Mae’r Pennaeth yn gweithio'n glos gyda'r Swyddog Lles Addysg ac yn adolygu presenoldeb o dan 90% yn rheolaidd.  Mae'r ysgol yn dathlu presenoldeb gorau gan ddosbarth a disgyblion unigol.  Mae’r ysgol yn anfon llythyrau at rieni disgyblion sydd â phresenoldeb o dan 90% i'w hysbysu am gyfraddau presenoldeb. Dilynir camau priodol os na fydd presenoldeb yn gwella. Yn 2018-19, nid yw'r ysgol wedi gorfod trefnu cyfarfodydd gwella presenoldeb.  Mae ffigurau presenoldeb cyffredinol dosbarthiadau a grwpiau blwyddyn yn cael eu rhannu gyda rhieni/gofalwyr drwy'r cyfryngau cymdeithasol.  Mae disgyblion yn rhan o gwblhau'r arddangosfa presenoldeb yn wythnosol.  Ychydig iawn o ddisgyblion sy'n cyrraedd yr ysgol yn hwyr. Fodd bynnag, mae strategaethau ar waith i nodi rhesymau pam ac i fonitro. Mae rhieni a gofalwyr yn ymwybodol o'r angen i gwblhau ffurflen wyliau swyddogol ymlaen llaw.  Mae cylchlythyrau yn sôn yn aml am bresenoldeb a'i bwysigrwydd. |
| Monitro clos i’r broses o weithredu'r trefniadau a fabwysiadwyd yn ddiweddar ar gyfer cynllunio profiadau dysgu disgyblion a gwerthuso eu heffaith | Yn dilyn cefnogaeth ysgol i ysgol ac ymweliad gan ddau aelod o staff ag ysgol gynradd Sant Illtyd mabwysiadwyd system cynllunio tymor byr newydd ar draws yr ysgol. O ganlyniad, mae athrawon yn cynllunio yn erbyn y 4 Diben. Mae'r pennaeth wedi dechrau monitro effeithiolrwydd y cynllunio ar brofiadau a safonau dysgu'r disgyblion ond mae ar gam cynnar ei ddatblygiad.  Mae cynllunio ar gyfer ysgrifennu estynedig, tasgau rhifedd ar draws y cwricwlwm, gwella sgiliau llawysgrifen, addysg grefyddol a gwyddoniaeth yn flaenoriaeth allweddol i'r ysgol. |
| Sicrhau bod rolau a chyfrifoldebau monitro arweinwyr y cwricwlwm yn cael eu gweithredu'n effeithiol | Oherwydd newidiadau staff, adolygwyd rolau a chyfrifoldebau ar ddechrau tymor yr Hydref 2019. Mae pob arweinydd yn gyfrifol am flaenoriaeth yn y CGY ac mae'r gweithgareddau hunan-arfarnu a'r asesiadau effaith tymhorol i'w cwblhau er mwyn sicrhau y gwneir cynnydd cadarn yn erbyn y cerrig milltir y cytunwyd arnynt. Mae'r Ymgynghorydd her yn rhoi cymorth i arwain ar y gwaith hwn yn ystod tymor yr Hydref gyda'r staff yn datblygu'r wybodaeth a'r arbenigedd i arwain yn annibynnol yn ystod tymor y gwanwyn. |
| Sicrhau bod meysydd a nodwyd i'w gwella yn cael eu blaenoriaethu'n fwy effeithiol | Mae uwch arweinwyr, gyda chymorth gan yr ymgynghorydd her, yn cydweithio i lunio cynllun gwella ysgol effeithiol yn unol â chanllawiau statudol. Mae atebolrwydd yn glir gyda chamau gwella a nodwyd yn cael eu cysylltu â meini prawf llwyddiant mesuradwy. Mae'r holl arweinwyr yn cwblhau gweithgareddau monitro 'ymarferol' bob tymor ac yn gwerthuso'r effaith mewn asesiadau effaith tymhorol drwy nodi cryfderau allweddol a meysydd pellach i'w gwella. Adolygir y rhain yn rheolaidd gan y corff llywodraethol. |

CAMAU A GYMERWYD I ADOLYGU POLISÏAU'R YSGOL

Mae'r ysgol yn adolygu nifer o bolisïau yn flynyddol. Mae'r polisïau hyn yn cynnwys:

\* Polisi Amddiffyn Plant \* Polisi Derbyn

\* Trefn Gwyno \* Polisi Cwricwlwm

\* Polisi Iechyd a Diogelwch \* Rheoli Perfformiad

\* Disgyblu Disgyblion \* Cyfle Cyfartal

\* Polisi Addysg Rhyw \* Anghenion Addysgu Ychwanegol

\* Disgyblu, ymddygiad, gallu a threfn achwyn i staff

**CAMAU A GYMERWYD YN DILYN YR ADOLYGIAD O STRATEGAETHAU YSGOL**

Yn Ysgol Dyffryn Trannon, mae diogelwch, lles a dysgu plant yn flaengar ym mhob un o'u penderfyniadau. Mae pob aelod o staff a phob llywodraethwr yn arweinydd ar o leiaf un agwedd ar fywyd yr ysgol, gan weithio fel tîm cryf i wella a chodi safonau. Mae llais y disgybl, drwy'r Cyngor Ysgol, Criw Cymraeg, Dewiniaid Digidol a’r Pwyllgor Eco ac ymgynghori â rhieni drwy gyfarfodydd ac arolygon rheolaidd, yn golygu bod cymuned yr ysgol gyfan yn rhan o'r broses ymgynghori a gwneud penderfyniadau. Mae'r pennaeth a'i huwch dîm arwain, yn gweithio gyda chymuned yr ysgol a'r awdurdod lleol i nodi blaenoriaethau, cynllunio a gweithredu datblygiadau ar gyfer y rhain, ac i fonitro effaith a chanlyniadau'n ofalus.

Mae'r corff llywodraethol yn monitro blaenoriaethau gwella'r ysgol trwy ymweliadau rheolaidd i'r ysgol ar gyfer cyfarfodydd ac ymweliadau monitro 'ymarferol'. Mae cymorth ysgol i ysgol hefyd yn cael ei ddefnyddio'n effeithiol i wella safonau, darpariaeth ac arweinyddiaeth.

**Prif flaenoriaethau'r ysgol yn 2018-2019 oedd:**

|  |  |
| --- | --- |
| Blaenoriaeth | Aspect |
| Blaenoriaeth 1 | * Codi safonau mewn llythrennedd ar draws yr ysgol yn Gymraeg a Saesneg gyda ffocws ar lefelau uwch ym mhob cyfnod allweddol. |
| Blaenoriaeth 2 | * Codi safonau mewn mathemateg a sicrhau bod disgyblion yn cael cyfleoedd i ddefnyddio eu sgiliau rhifedd ar draws y cwricwlwm. |
| Blaenoriaeth 3: | * Datblygu'r ddarpariaeth ar gyfer sgiliau TGCh ar draws yr ysgol fel bod pob un o'r staff yn gweithredu'r fframwaith yn effeithiol. |
| Blaenoriaeth 4: | * Gwella addysgu a dysgu tra'n galluogi disgyblion i gymryd mwy o gyfrifoldeb am eu dysgu eu hunain. |
| Blaenoriaeth 5: | * Datblygu dyfodol llwyddiannus – cymryd risgiau ym mhob un o'r 4 diben craidd. |
| Blaenoriaeth 6: | * Datblygu arweinyddiaeth wedi’i ddosbarthu, meithrin y gallu i arwain ym mhob aelod o staff a datblygu cynllunio ar gyfer olyniaeth. |

Mae astudiaeth o ddata cynnydd yr ysgol yn cael ei chynnal er mwyn sicrhau bod yr ysgol yn ateb holl anghenion y disgyblion. Mae'r athrawon yn cyfarfod yn rheolaidd i gynllunio, hyfforddi a chanolbwyntio ar gynlluniau gwella'r ysgol.

**GOSOD TARGEDAU**

Mae'r llywodraethwyr wedi gweithio gyda'r uwch dîm arweinyddiaeth i bennu targedau ar gyfer y tair blynedd i ddod.

Seilir y broses o gytuno ar dargedau ar yr egwyddorion canlynol:

* Dylai targedau fod yn heriol, yn realistig ac yn rhai y gellir eu rheoli;
* Dylent fod yn benodol i'r ysgol, gan adlewyrchu gwerthusiad hyddysg o bob grŵp blwyddyn o blant;
* Er mwyn bod yn ystyrlon, dylid ystyried targedau dros gyfnod o fwy nag un flwyddyn;
* Mae gan athrawon dosbarth ran hollbwysig i'w chwarae wrth osod targedau ac maent yn cymryd rhan lawn yn y broses.

Yn unol â'r egwyddorion hyn, mae athrawon yn defnyddio'r ystod eang o wybodaeth sydd ganddynt am bob plentyn yn eu dosbarth i osod lefel darged unigol yn nhasgau'r cwricwlwm cenedlaethol. Mae hon yn fenter ysgol gyfan ac mae athrawon yn gweithio'n galed i sicrhau bod pob targed unigol yn heriol ond yn realistig. Pennwyd y targedau yn nhymor yr Hydref 2018, a chytunwyd arnynt wedyn gan yr A.Ll.

**Data Diwedd y Cyfnod Sylfaen 2019**

Gan fod nifer y disgyblion sy'n cael eu hasesu ar ddiwedd y cyfnod sylfaen yn y ffrwd Saesneg ym mis Gorffennaf 2019 yn llai na 5, nid yw adroddiad manwl o ddeilliannau pwnc unigol Iaith, Llythrennedd a Chyfathrebu Saesneg wedi'i gynnwys. Mae'r tabl atodedig yn nodi % y disgyblion sy'n cyflawni'r gwahanol ganlyniadau Iaith, Llythrennedd a Chyfathrebu Cymraeg, Datblygiad Mathemateg ac ABCh yn unig:

**Data Diwedd Cyfnod Allweddol 2 2019**

Gweler y tablau atodedig.

**ANGHENION DYSGU YCHWANEGOL:**

Mae'r ysgol yn mynd i'r afael ag anghenion pob plentyn yn ei gofal drwy ddilyn y cod ymarfer a nodir gan Lywodraeth Cymru a'i nod yw darparu mynediad cyfartal i'r cwricwlwm i bob plentyn. Mae disgyblion y nodwyd bod ganddynt Anghenion Dysgu Ychwanegol yn cael eu rhoi ar y gofrestr ADY ac yn cael eu cefnogi mewn gwahanol ffyrdd yn ôl gofynion y disgybl – o fewn yr ystafell ddosbarth, yn unigol ac mewn grwpiau bach. Caiff cynnydd ei fonitro a'i olrhain yn ofalus, mae rhaglenni ymyrraeth ar waith ac os tybir bod angen cymorth allanol, ceisir hyn. Mae gan yr ysgol berthynas waith agos gyda rhieni/gofalwyr, gan eu bod yn cael eu hysbysu a'u cynnwys yn gyson a chynhelir adolygiad ar gyfer disgyblion sydd â datganiad Anghenion Dysgu Ychwanegol, yn flynyddol.

Cefnogwyd Mrs Beth Jones, Cydlynydd ADY yr ysgol yn ystod 2018-19 gan Mrs Myra Williams. Y llywodraethwr a ddynodwyd i gael cyfrifoldeb arbennig dros ADY yw Mr Mathew Young. Ym mis Ionawr 2019, ymwelodd y Tîm Cymorth Dysgu a Chynhwysiant â'r ysgol a chategoreiddio darpariaeth ADY yr ysgol fel gwyrdd (da). Nid oedd unrhyw faterion yn codi. Roedd tystiolaeth dda o effaith ymyrraeth ac roedd dogfen olrhain ADY dda iawn yn bodoli.

Yn ystod y flwyddyn academaidd (2018-19) roedd 12% o’r disgyblion a gofrestrwyd ag ADY. Mae hyn yn is na'r cyfartaledd cenedlaethol.

**TREFNIADAU DERBYN AR GYFER DISGYBLION AG ANABLEDDAU**

Yr ydym yn awyddus i sicrhau y bydd anghenion pob unigolyn yn yr ysgol, beth bynnag fo'u gallu neu anabledd, yn cael eu diwallu cyn belled ag y bo modd. Bydd y pennaeth yn trafod anghenion pob disgybl sy'n dymuno cael ei dderbyn i'r ysgol gyda'i rieni/gofalwyr a chydag unrhyw asiantaeth berthnasol arall.

Mae'r corff llywodraethu wedi ymrwymo i gynllunio ar gyfer anghenion pobl ag anableddau-boed yn ddisgyblion, yn athrawon neu'n ymwelwyr wrth wneud newidiadau i adeilad yr ysgol, ond yn y cyfamser mae gennym yr hyblygrwydd i wneud trefniadau i ddarparu ar gyfer anghenion penodol, cyn gymaint ag y gallwn.

**BWYTA AC YFED YN IACH**

Mae Ysgol Dyffryn Trannon yn ymrwymedig i nodau'r rhwydwaith ysgolion iach ac i hyrwyddo iechyd a lles pawb yng nghymuned yr ysgol. Mae gan yr ysgol "Bolisi Bwyd a Ffitrwydd" y cytunwyd arno gan lywodraethwyr a staff. Fel rhan o gwricwlwm yr ysgol, mae'r disgyblion yn cael cyfleoedd i ddatblygu dealltwriaeth dda o fwyta ac yfed yn iach ac fe'u hanogir i fwyta ystod o fwydydd iach. Mae'r ysgol hefyd yn hyrwyddo bwyta ac yfed yn iach trwy'r gweithgareddau canlynol:

• Snac ffrwythau yn y Cyfnod Sylfaen

• Darparu Llaeth

• Hyrwyddo Pecynnau Bwyd Iach

• Annog disgyblion i yfed dŵr

• Clwb Brecwast

• Amrywiaeth o weithgareddau ar ôl ysgol

• Amrywiaeth o weithgareddau dysgu awyr agored Carnifal Llanidloes Gorffennaf 2019

**TOILEDAU**

Mae gennym gyfleusterau toiled rhagorol drwy'r ysgol gyfan. Mae gennym doiledau staff gan y brif swyddfa, un toiled merched, un toiled dynion ac un anabl. Mae dwy ystafell gotiau - un yn y cyfnod sylfaen ac un yng nghyfnod allweddol 2. Mae'r ystafelloedd cotiau hyn yn arwain at doiledau'r cyfnod sylfaen a chyfnod allweddol 2 (mae tri thoiled i ferched, 1 toiled anabl ac un toiled bechgyn, un wrinal ac un anabl). Mae gan Mês Bach (darpariaeth 3+) fynediad uniongyrchol o'u hystafell i un toiled, ac mae un toiled anabl. Mae dosbarth Cyfnod Sylfaen y ffrwd Saesneg hefyd yn cael mynediad uniongyrchol. Mae gan y staff arlwyo un toiled wrth y gegin ar gyfer staff yn unig.

Mae'r holl gyfleusterau toiled yn darparu preifatrwydd ar gyfer y defnyddiwr ac mae ganddynt gyflenwadau o ddŵr cynnes ac oer, sebon, papur sychu dwylo a phapur toiled mewn peiriannau sydd ar uchder cyfleus, sy’n cael eu cynnal yn briodol bob amser.

**CYN YSGOL: Mês Bach**

Yn Mês Bach, cynigir darpariaeth 3 oed drwy gyfrwng y Gymraeg. Mae Mês Bach ar agor bedwar bore'r wythnos gyda'r potensial i agor ar bumed bore yn dibynnu ar y niferoedd ar y gofrestr. Mae'r sesiynau'n rhedeg o 9 tan 11:30. Yn ystod y cyfnod hwn, rhoddir cyfle i'r plant fanteisio ar amrywiaeth o weithgareddau dysgu gwahanol, o chwarae â chlai, sgiliau cyfrifiadurol a dysgu yn yr awyr agored i ddatblygu eu hannibyniaeth, eu hyder a'u sgiliau cymdeithasol. Mae'n haws trosglwyddo i'r ysgol brif ffrwd gan fod plant yn fwy cyfarwydd â'u hamgylchedd.

Yn ystod y flwyddyn (2018-19) roedd yr arweinydd, Mrs Emma Baker Davies ar absenoldeb mamolaeth a chamodd Mrs Anna Gethin i mewn i rôl arweinydd y lleoliad. Penododd y lleoliad Miss Carwen Morgan a Mrs Sian Lloyd hefyd fel cynorthwywyr ychwanegol. Hoffem fanteisio ar y cyfle hwn i ddiolch iddynt oll am ymgymryd â'u rolau'n llwyddiannus.

Yn 2018-19 aeth 93% o blant Mês Bach i'r dosbarth derbyn yn Ysgol Dyffryn Trannon gyda phob un yn cael ei dderbyn i'r ffrwd Gymraeg.

Cafodd Mês Bach arolygiad Estyn ym mis Tachwedd 2018 lle bu'r arolygydd yn edrych ar yr arweinyddiaeth, lles ac addysgu a dysgu. Roedd y canlyniad yn gadarnhaol iawn.

**YSGOL DYFFRYN TRANNON**

**CYFRIFON CYLLIDEB DDIRPRWYEDIG YR YSGOL 2018 I 2019**

**Alldro Gwirioneddol 2018-19**

**Cyfanswm y Cyllid Dirprwyedig 506,451**

Cyflogau 486,622

Costau Safle 55,814

Costau Cyflenwadau, Swyddfa ac Eraill 29,427

**Cyfanswm y Gwariant 571,863**

Incwm (Grant Gwella Addysg, PDG, ac ati) (95,089)

**Gwariant Net 476,774**

**Balans wedi’i ddwyn ymlaen 13,029**

**Tanwariant i’w gario ymlaen 42,706**

Ni thalwyd unrhyw hawliadau am deithio a chynhaliaeth i aelodau o'r corff llywodraethol yn ystod 2018 i 2019.

**YSGOL DYFFRYN TRANNON**

**CYFEILLION YR YSGOL 2018 - 2019**

* Digwyddiadau codi arian
* Disgo Calan Gaeaf, stondin gacennau, bingo Nadolig, bingo Pasg, disgo haf, lluniaeth diwrnod mabolgampau.
* Rhoddwyd £400 tuag at dripiau’r haf. Aeth yr holl arian arall a godwyd tuag at ailwampio ardaloedd awyr agored.

Mae'r llywodraethwyr yn ddiolchgar i Gyfeillion Dyffryn Trannon am eu holl gefnogaeth.

**NODAU A CHYFLAWNIADAU YM MYD CHWARAEON 2018 – 2019:**

**Mae chwaraeon yn parhau i chwarae rhan bwysig ym mywyd ein hysgol gyda nifer o ddisgyblion yn llwyddo mewn amrywiaeth o feysydd. Mae ein llwyddiant parhaus yn ymwneud yn fawr â'r ymrwymiad mawr gan ein staff a'r rhieni niferus sy'n cefnogi amrywiaeth o ddigwyddiadau a gemau chwaraeon.**

|  |
| --- |
| Milltir y Dydd  Mae'r ysgol yn cymryd rhan yn y fenter 'Milltir y Dydd' ynghyd â llawer o ysgolion yng Nghymru a Lloegr.  Mae Milltir y Dydd yn fenter gwbl gynhwysol, sydd am ddim ac yn syml sy'n gwella iechyd corfforol a meddyliol plant. Mae'n weithgaredd cymdeithasol lle mae'r plant yn rhedeg, loncian neu gerdded, ar eu cyflymder eu hunain, am 15 munud bob dydd ac mae'n gwella ffocws yn yr ystafell ddosbarth.  “Mae Milltir y Dydd yn gwneud plant yn fwy heini, yn iachach ac yn hapusach ac yn cael effaith gadarnhaol ar eu hymddygiad a'u lefelau canolbwyntio. Mae'n syml ac yn effeithiol, gan alluogi pob plentyn, gan gynnwys y rhai ag anghenion arbennig, i fod yn actif bob dydd”. |



Tîm Tenis blwyddyn 3 Tîm Gymnasteg YDT

Mae'r ysgol wedi cymryd rhan mewn ystod o weithgareddau chwaraeon:

* Sgiliau Pêl Bl 1 a 2 – Medi 2018. Disgyblion yn profi gweithgareddau sgiliau pêl
* Gymnasteg i DDECHREUWYR – Y Drenewydd 15.10.2018 – Dan 9: 2il - Izzy Colman 3ydd – Lexi Francis Jones. Tîm Merched 1af, Tîm Bechgyn 2il. Dan 11: 1af – Owen Turner, 2il – Haf Higgs. Tîm Merched 1af.
* Cystadleuaeth Pêl-droed yr Urdd– Cylch Hafren 22.10.18 ym Mharc Latham, Y Drenewydd. Aeth y tîm merched ymlaen i rownd y Sir.
* Traws Gwlad Cae Hafren 15.11.18 Disgyblion Derbyn – Blwyddyn 6. Diwrnod llwyddiannus i'r ysgol.

Derbyn: 1af Esme Francis Jones, 2il – Maisie Morgan

Blwyddyn 1: 3ydd Olivia Jones

Blwyddyn 2: 1af Mila Morgan

Blwyddyn 3: 1af Llywelyn Turner

Blwyddyn 3: 2il Carys Davies Williams 3ydd Freya Lamp

Blwyddyn 4: 3ydd Steffan Jones, 1af Sali Owen

Blwyddyn 5: 3ydd Oscar Lamp

Blwyddyn 6: 1af Rowan Bavistock

* Gala Nofio’r Urdd – Rownd y Sir 22.11.18. Lucy Beamond 1af Nofio blaen a chefn. Blwyddyn 3 a 4 Tîm Cyfnewid Nofio Blaen 2il – Caitlin Turner, Carys Davies-Williams, Freya Lamp, Sali Owen.
* Cystadleuaeth gymnasteg DECHREUWYR Cymru gyfan yng Nghaerdydd 26.11.18. Tîm Merched dan 9 1af, Tîm Cymysg dan 11 2il.
* Lucy Beamond yn ennill y dull blaen a’r cefn yng Ngala Nofio Genedlaethol yr Urdd yng Nghaerdydd.
* Rownd Derfynol Athletau Dan Do y Sir – Canolfan Hamdden Maldwyn 1.2.19. 1af yng nghystadleuaeth yr ysgolion bach.
* Digwyddiad rygbi merched yn Ysgol Dyffryn Trannon gydag ysgol gynradd Caersws.
* Caitlin Turner yn 5ed ac felly'n cymhwyso ar gyfer tîm gymnasteg dan 9oed Powys.
* Trawsgwlad Dolerw – 1af Llywelyn Turner, 2il Carys Davies Williams, 2il Sali Owen, 3ydd Chloe Jane Lees.
* Rowndiau terfynol athletau dan do Gogledd Cymru19.2.19 – 2il Tîm YDT
* Enillodd Lucy Beamond gystadleuaeth ‘Gymnasteg Anabledd y Rotari i Ysgolion’ yn Aberystwyth.
* Enillodd Lucy Beamond gymnasteg Anabledd Gogledd Cymru yn y Bala1.4.19.
* Cystadleuaeth Tenis blwyddyn 3 a 4 yn Llanidloes. Merched Blwyddyn 3 1af – Lexi Francis Jones, Caitlin Turner, Carys Davies Williams, Bethan Evans. 2il Pavi, Mistry, Palomi Mistry, Freya Lamp, Sapphire Tranter. Merched Blwyddyn 4 2il Molly Cartwright, Kirsty Mills, Alis Gethin, Sali Owen. Bechgyn Blwyddyn 3 2il Aneurin Hamer, Alfie Talbot, Dakota Harris, Jimmy Morgan, Luke Raftery. Bechgyn Blwyddyn 4 1aft Steffan Jones, Luc Evans, Rowan Evans, Adam Gethin.
* Trawsgwlad Powys – Maes y Sioe, Llanelwedd 11.4.19 Sali Owen 2il, Llywelyn Turner 7fed, Chloe Jane 8fed, Carys Davies Williams 11eg.
* 1.5.19 – Rownd gyntaf Gala Nofio Ysgolion Cynradd Powys yn Neuadd Maldwyn. Bu 19 o ddisgyblion o gyfnod allweddol 2 yn cystadlu.
* 11.5.19 – Trawsgwlad yr Urdd – 5 o ddisgyblion cyfndo allweddol 2 yn cystadlu.
* 21.5.19 – Blwyddyn 5 a 6 . Cynhaliwyd cystadleuaeth Tenis yn Llanidloes. Aeth 4 tîm ymlaen i’r gystadleuaeth sirol.
* 23.5.19 – Gla ofio Ysgolion Cynradd Powys – Rownd 2 – 11 o ddisgyblion cyfod allweddol 2 yn cymryd rhan. 1af - Caitlin Turner (Stroc rydd a’r frest); Noah Oldfield 2il – (Stroc y frest); Oscar Lamp 2il – Stroc cefn
* 24.5.19 – Blwyddyn 5 a 6 Gŵyl Tag Rygbi yng Nghae Hafren, Llanidloes ar gyfer ysgolion yr ardal.
* 12.6.19 – Tenis Blwyddyn 3 a 4 Canolfan Hamdden Maldwyn. Tîm merched Blwyddyn 3 yn ennill ac yn mynd i rownd derfynol Gogledd Cymru yn Wrecsam.
* 20.6.19 – Lucy Beamond yn cael ei henwebu ac yn ail ym Mhersonoliaeth Chwaraeon Anabl Sir Drefaldwyn. Haeddiannol iawn.
* 21.6.19 – Cystdleuaeth Tenis Maldwyn- Blwyddyn 5 a 6 yng Nghlwb Tenis y Drenewydd.
* 28.6.19 – Gala nofio Ysgolion Cynradd Powys yn cael ei gynnal yn Aberhonddu. Daeth Noah Oldfield yn gyntaf yn stroc y cefn a Caitlin Turner yn 3ydd yn stroc y frest a stroc rydd a chyntaf y ras gyfnewid rhydd y Merched.
* 2.7.19 – Athletau Ardal yn Ysgol Uwchradd Llanidloes i Flwyddyn 4 -6 . Diwrnod da o athletau efo ysgolion eraill yn yr ardal.
* 3.7.19 – Rownd derfynol Tenis Gogledd Cymru yn Wrecsam. Enillodd ein tîm talentog o ferched Blwyddyn 3 - Betham Evans, Caitlin Turner, Carys Davies Williams a Lexi Francis Jones. Canlyniad arbennig iawn.
* 10.7.19 – Cystadleuaeth aml-chwaraeon i ddisgyblion Blwyddyn 1, 2 a 3 yn Llanidloes.
* 8.7.19 – Dydd Mabolgampau – Diwrnod pleserus iawn gyda disgyblion, rhieni a theuluoedd yn dod i wylio’r cystadlu. Roedd stondin o luniaeth ysgafn gan Ffrindiau YDT. Clywedog enillodd y chwaraeon gyda’r capteiniaid Haf Higgs a Rowan Bavistock yn derbyn y tlws gan Mrs C Harries.

**GWEITHGAREDDAU ALLGYRSIOL 2018 – 2019:**

**Mae'r ysgol yn parhau i ddarparu a datblygu ystod o weithgareddau allgyrsiol sy'n gwella'r cwricwlwm ac yn cynnig cyfleoedd i bob disgybl. Mae'r rhain yn cynnwys:**

* Clwb chwaraeon DM PROcoach a fynychwyd gan ddisgyblion o flwyddyn 1 -6.
* Hydref 2018 – Blwyddyn 5 a 6 trip i wersyll yr Urdd Glan-Llyn – trip addysgol awyr agored am ddwy noson.
* Creu Helynt – her yr haf – Llyfrgell. Cafodd 25 o ddisgyblion fedalau am gwblhau’r her 6 llyfr yn ystod gwyliau'r haf.
* Bu Dafydd Iwan yn ymweld â'r ysgol ac yn siarad â phob dosbarth ac yna’n cynnal sesiwn canu'r ysgol gyfan – trefnwyd gan siarter iaith a Mrs Sara Aeron.
* Trefnwyd Hyfforddi Sgrin Gyffwrdd 14.11.18 ar gyfer y Dewiniaid Digidol, staff a llywodraethwyr.
* Diwrnod Plant mewn Angen 16.11.18 – diwrnod gwallt gwyllt a chreu Pudsey o arian mân. Codwyd £215.50. Cyngor yr Ysgol a Miss Rebekah Owen yn trefnu.
* Canu carolau yn y Ffair Aeaf 26.11.18 – aeth côr yr ysgol i Lanelwedd am y dydd.
* Dewiniaid Digidol – Her Cod y DVLA 4.12.18 yn Abertawe.
* Cyngherddau Nadolig yn Neuadd Goffa Trefeglwys. Cynhaliwyd perfformiadau prynhawn a gyda'r nos yn neuadd y pentref.
* Eisteddfod Ddawns yr Urdd Hafren– Grwpiau Blwyddyn 4 a Gwerin 1af Parti Alis, 2il Parti Izzy, Blwyddyn 6 ac Iau 1af Parti YDT, Dawns Greadigol 1af Wariars William, Dawns Gymysg 1af Bois y Dyffryn , Grwp Disgo 1af Dynamig.
* Diwrnod y Llyfr – disgyblion yn gwisgo fel cymeriad o lyfr.
* Dathliadau Dydd Gwyl Dewi – disgyblion yn gwisgo gwisgoedd traddodiadol/crysau rygbi neu bêl-droed Cymru neu rywbeth coch i ddathlu.
* Wythnos Wyddoniaeth – trefnodd Mrs Beth Jones wythnos o weithgareddau fel gollwng wy a chwis gwyddoniaeth, ymweliad Techniquest ac aeth CA2 i Brifysgol Aberystwyth i ffair wyddoniaeth. Mawrth 11-16 2019.
* Eisteddfod Cylch yr Urdd – 16.3.19 – Ysgol Uwchradd Y Drenewydd. Llefaru: Blwyddyn 2 ac iau: 2il Carys Turner, Eli Lloyd. Blwyddyn 3 a 4: 1af Rowan Evans, 2il Carys Jones, 3ydd Menna Vaughan. Blwyddyn 5 a 6 2il Sophie Ashton. Unawd: Blwyddyn 5 a 6 Sophie Ashton. Grwp Llefaru 2il, Parti Unsain 1af, Côr 1af.
* Comic Relief 15.3.19 – Codwyd £128. Trefnodd y cyngor ysgol y digwyddiad.
* Eisteddfod Ddawns Sir yr Urdd– Theatr Hafren 26.3.19. Bois y Dyffryn 2il. Dawnsio Gwerin Blwyddyn 6 ac Iau – Parti Ysgol Dyffryn Trannon 3ydd.
* Eisteddfod Sir yr Urdd – Ysgol Uwchradd Y Drenewydd 30.3.19. Côr 3ydd, Blwyddyn 3 a 4 Llefaru Rowan Evans 2ydd, Parti Llefaru 3ydd.
* 24.5.19 – 2019 Neges Ewyllus Da yr Urdd yn cae ei chyflwyno gan y criw Siarter Iaith. Galwyd ef yn ‘Llais’
* 28.5.19 – Eisteddod Genedlaethol yr Urdd yng Nghaerdydd – cystadlodd ‘Bois y Dyffryn’ yn y ddawns aml-gyfrwng.
* Trefnwyd Clwb gwyddoniaeth Blwyddyn 6 , o dan arweiniad Mrs Beth Jones yn ystod ail hanner y tymor. Bu’r disgyblion yn gwneud ymchwiliadau gwyddonol ac yn cael llawer o hwyl.
* Cyflwynwyd gwobrau Celf a Chrefft yr Urdd i Angus Love Barkway, Noah Oldfield a Holly Connor.
* 6.6.19 – Dewiniaid Digidol yn cydweithio yn Ysgol Llanidloes o ran sbectol ‘VR’. Cafodd y plant lawer o hwyl!
* 6.7.19 – Holly Connor yn cynrychioli’r ysgol yn Eisteddfod Llanbrynmair. Cafodd yr ail wobr ar yr unawd Blwyddyn 5 a 6.
* 12.7.19 – Trip y Cyfnod Sylfaen– Sŵ Mynydd Cymreig ym Mae Colwyn. Cafodd y disgyblion hwyl yn y sŵ.
* 15.7.19 – Trip Cyfnod Allweddol 2 i Legoland Discovery a Chanolfan Bywyd y Môr ym Manceinion am ddiwrnod o hwyl a chael profiadau newydd. Thema’r disgyblion yng nghyfnod allweddol 2 yn nhymor yr haf oedd O dan y Môr.
* Bore Coffi Cerddorol - 17.7.19 – Perfformiodd y disgyblion sydd yn cael gwersi offerynnol neu gwersi canu yn yr ysgol i gynulleidfa o rieni a ffrindiau. Cymerodd 20 o ddisgblion ran yn y perfformiad.

**CYSYLLTIADAU CYMUNEDOL 2018 -2019**

**Yn ystod y flwyddyn mae'r ysgol wedi parhau i ddatblygu nifer o gysylltiadau agos â'r gymuned leol. Mae'r rhain yn cynnwys:**

* Hydref 2018-Eisteddfod Trefeglwys. Enillodd Owen Turner gwpan celf a chrefft a Rowan Evans fel y perfformiwr mwyaf addawol.
* Gwasanaeth Diolchgarwch – Eglwys Sant Mihangel, Trefeglwys 24.10.18 – casgliad ar gyfer banc bwyd y Drenewydd. Cyflwynodd y disgyblion y nwyddau i'r banc bwyd.
* Clwb Eco Club – wedi danfon Bags2School o amgylch y pentref i gael hen ddillad ayb.
* Sul y Cofio – disgyblion o Ysgol Dyffryn Trannon ac Mês Bach yn gosod torch yng Ngwasanaeth Coffa Trefeglwys.
* Operation Christmas Child – casglu bocsys esgidiau. 17 o ddisgyblion yn cymryd rhan.
* Ffair Nadolig – 30.11.18. Amrywiaeth o stondinau. Codwyd £477.50.
* Digwyddiad Bingo Nadolig i'r holl gymuned. Trefnwyd gan Gyfeillion Ysgol Dyffryn Trannon. Codwyd £521.56.
* Cynnau Goleuadau Nadolig Trefeglwys – 9.12.18. Bu côr blwyddyn 2 – 6 yn cymryd rhan yn y digwyddiad.
* Côr yn canu carolau i Glwb Cinio Trefeglwys 20.12.18
* Ymwelodd y Cyfnod Sylfaen â fferm a sied ieir Upper Ffrydd gan mai ffermio oedd eu pwnc.
* Cododd y Bingo Pasg £505.20 tuag at yr ysgol.
* Cyflwynodd DMPROcoach a Mathew Savage offer pêl-droed i’r ysgol. Diolch yn fawr iawn.
* 24.5.19 – Parti Traeth yr Haf – Trefnwyd gan Ffrindiau YDT yn Neuadd Goffa Trefeglwys.
* 17.6.19 Daeth PC Viv i’r ysgol i siarad efo disgyblion Blwyddyn 1 am argyfwng, disgyblion Blwyddyn 2 ‘ Pants Siarad’ a Blwyddyn 3 a 4 – Ffind neu Elyn.
* 20.6.19 Clwb Eco yn casglu sbwriel o amgylch y pentre.
* 13.7.19 –Carnifal Llanidloes – Thema’r ‘float’ eleni oedd O dan y Môr. Gwisgodd tua 65 o ddisgyblion fel pysgod a’r staff fel môr ladron!





